Fuq il-paġna ta' San Anton School ġie ppubblikat messaġġ twil, mill-qalb, sentimentali u emozzjonali biex isellmu l-memorja tal-eks studenta Heide Fitzgerald nee Bonnici. Jiddeskrivuha bħala persuna li kienet ħabiba vera, dħulija, "maħbuba u rrispettata", u ser tibqa' mfakkra għall-qalb tad-deheb li kienet taqsam mal-kollegi tagħha. Il-messaġġ fuq il-paġna inkiteb f'isem il-ħbieb u eks kollegi kollha tagħha. L-eks kollegi tal-klassi tagħha kollha kelma waħda, dwar kemm tilfu persuna ġenwina, li tant għamlet is-snin tagħhom ġewwa l-iskola San Anton, esperjenza mill-isbaħ. L-eks studenti kienu jżommu kuntatt ma' xulxin permezz ta' Whatsapp fejn kienu jaqsmu diversi ritratti u memorji sbieħ. Madankollu, ħadd ma basar li ser ikunu qed jaqsmu l-aħbar li ħallietna Heide. "Hekk kif l-għażiża ħabiba tiegħi Lara bagħtet dak il-kliem ta' dieqa lill-grupp tagħna, ġab miegħu għargħar ta' messaġġi mimlija kompassjoni, imħabba, dwejjaq, tifkiriet u niket. M'hemm l-ebda kliem li jesprimi n-niket li tħoss meta titlef persuna li kienet parti mill-memorji tat-tfulija tiegħek, titkellem miegħek għal sigħat sħaħa fuq xejn u fuq kollox u sempliċement tħobbok talli tkun dak li int." Strieħ fis-sliem għażiża. Noffru l-kondoljanzi tagħna lill-familjari, qraba u ħbieb. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Li Tgħajjarni Injoranta U Jalla Nimirdu Ħalli Nkunu Nafu, Tal-Biża'." - Mary Jane Cutajar Mgħajra Minħabba Opinjoni Differenti Keith Demicoli Jirritorna Fuq TVM – X'Ħa Jkun Qed Jagħmel? "Xtaqu Li S-Sindku Tal-Belt Kapitali Valletta Iżewwiġhom…U Iddikjarajthom Miżżewġin" "Trid Tara Biex Temmen" - Joe Demicoli Jikxef L-Abbuż Li Sar Minn Wara Dahru!